रिंकी खन्ना

रिंकी खन्ना (जन्म रिंकल जतीन खन्ना; २७ जुलै १९७७) ही एक माजी भारतीय अभिनेत्री आहे. ती अभिनेत्री डिंपल कपाडिया आणि अभिनेता राजेश खन्ना यांची सर्वात धाकटी मुलगी आणि ट्विंकल खन्नाची बहीण आहे. अभिनेत्रीने आपले मूळ नाव रिंकलवरून बदलून रिंकी केले.

 कारकीर्द 
रिंकीने प्यार में कभी कभी (१९९९) मधून चित्रपटसृष्टीत पदार्पण केले ज्यात डिनो मोरिया आणि संजय सूरी होते. चित्रपटातील गीत "मूसु मूसु हासी" प्रसिद्ध झाले जे गायक शंतनू मुखर्जी (शान) चे पहिले चित्रपट गीत होते. त्या नंतर तिने जिस देश में गंगा रहता है (२०००), मुझे कुछ कहना है  (२००१) आणि चमेली  (२००४) मध्ये सहाय्यक भूमिका केली होती. २००१ मधील मजुनु ह्या तमिळ चलचित्रपटात तिने अभिनेता प्रशांत त्यागराजन सोबत मुख्य भूमीका केली होती जेव्हा डिंपल कपाडीयाला चित्रपटाची कथा आवडली होती. ती चित्रपटातील मुख्य नायकाच्या प्रेयसीची भूमिका साकारते, जो तिला दहशतवादी समजतो. २००२ मध्ये, तिने अंकुर विकल आणि अतुल कुलकर्णी यांच्यासोबत मँगो सॉफ्ले चित्रपटात मुख्य अभिनेत्रीची भूमिका केली.

 वैयक्तिक जीवन 
खन्ना यांचा जन्म २७ जुलै १९७७ रोजी मुंबई येथे अभिनेते राजेश खन्ना आणि डिंपल कपाडिया यांच्या घरी झाला. ती तिच्या पालकांची सर्वात लहान मुलगी आहे. तिची मोठी बहीण, ट्विंकल खन्ना, एक अभिनेत्री आहे. ट्विंकलचा विवाह अभिनेता अक्षय कुमार सोबत झाला आहे.

खन्ना ने तिने मुंबईतील सेंट झेवियर्स महाविद्यालयमध्ये शिक्षण घेतले आणि कम्युनिकेशनमध्ये बॅचलर पदवी पूर्ण करण्यासाठी बॉस्टनला गेली.

खन्ना यांनी ८ फेब्रुवारी २००३ रोजी उद्योगपती समीर सरन यांच्याशी लग्न केले आणि ते त्यांच्या पती आणि दोन मुलांसह लंडनमध्ये राहतात. तो मुळात कोलकात्याचा आहे. समीरच्या एमबीएच्या अभ्यासादरम्यान, ती त्याच्यासोबत स्वित्झर्लंडमध्ये राहिली. 

 चित्रपटांची यादी 
 वर्ष  चित्रपट  भूमिका  टिप्पणी  १९९९  प्यार में कभी कभी  खुशी  २०००  जिस देश में गंगा रहता है  टीना  २००१  मुझे कुछ कहना है  प्रिया सलुजा  मजुनु  हीना  तमिळ चलचित्रपट २००२  ये है जलवा  रिंकी मित्तल  मँगो सॉफ्ले  किरण  २००३  प्राण जाये पर शान ना जाये  सुमन  झंकार बीट्स  निकी  २००४  चमेली  नेहा 

 पुरस्कार 

 २०००: सर्वोत्कृष्ट महिला पदार्पणासाठी झी सिने पुरस्कार - प्यार में कभी कभी (विजयी)
 २०००: सर्वोत्कृष्ट महिला पदार्पणासाठी फिल्मफेर पुरस्कार - प्यार में कभी कभी (नामांकित)

 संदर्भ 

वर्ग:२१व्या शतकातील भारतीय अभिनेत्री
वर्ग:हिंदी चित्रपट अभिनेत्री
वर्ग:भारतीय चित्रपट अभिनेत्री
वर्ग:इ.स. १९७५ मधील जन्म
वर्ग:स्त्री चरित्रलेख